ઓટો ડેસ્કઃ 1 સપ્ટેમ્બર 2018થી નવી કાર અને ટૂ-વ્હીલર્સને ખરીદવા મોંઘા થઇ જશે. હવે કાર અને ટૂ-વ્હીલર્સને ખરીદતી વખતે ઓછામાં ઓછા 3 વર્ષ અને પાંચ વર્ષનો ઈન્સ્યોરન્સ કવર લેવો પડશે. તેવામાં નવી વ્હીકલ્સ પર લોંગ ટર્મ પ્રીમિયમ પેમેન્ટના કારણે પ્રારંભિક ખર્ચ વધી જશે. જોકે તેનાથી ગ્રાહકોને દર વર્ષે ઈન્સ્યોરન્સ રિન્યૂ કરાવવાની ઝંઝટમાંથી મુક્તિ મળી જશે. સુપ્રીમ કોર્ટે થર્ડ પાર્ટી ઈન્સ્યોરન્સ કવરેજ વધારવા માટે આ પગલું ભર્યું છે. ફોર વ્હીલર્સને ત્રણ વર્ષ અને ટૂ-વ્હીલર્સ માટે 5 વર્ષનો કવર ફરજિયાત કરવામાં આવ્યો છે.